**Altǎ ocazie mai bunǎ**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dincolo de cuvinte

Sunt poteci argintii

Pe care umblǎ gândurile

Pieptǎnând raţiunea

De amintiri neplǎcute.

Sute de visuri

Iau poziţia de drepţi

Ca sǎ nu-ţi dai seama

Cǎ te ucid îngerii.

Poţi sǎ te vinzi

Încornoratului

Doar o singurǎ datǎ,

Altǎ ocazie mai bunǎ

Nu ţi se va oferi

Vreodatǎ

Fiindcǎ

Uitatul în urmǎ

E moarte curatǎ.

Apar cuvintele?

Te-apropii de-adevǎr?

Şi dacǎ da, deşi e sec,

Cu siguranţǎ

Simţi cǎ ţi se face fricǎ

Şi certitudinea

Devine un eşec.